|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΑΧΑΡΝΩΝ****Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ** |  |

**Ευνοϊκή ρύθμιση οφειλών προς τους Δήμους έως 60 δόσεις**

Ο Δήμος Αχαρνών ενημερώνει τους συνδημότες μας ότι μετά τη δημοσίευση του Ν. 5143/2024 στο ΦΕΚ, οι πολίτες έχουν τη δυνατότητα να ρυθμίσουν τις οφειλές τους προς τους Δήμους, σε έως 60 δόσεις.

**\*Οι αιτήσεις υπαγωγής στη ρύθμιση υποβάλλονται στο Τμήμα Εσόδων έως 31/01/2025 και αφορούν οφειλές οι οποίες έχουν βεβαιωθεί έως 31/10/2024** (τηλ επικοινωνίας 2102415345, email ndiakakis@acharnes.gr)

**Πιο αναλυτικά η ρύθμιση αφορά ευάλωτους οφειλέτες και μη, για χρέη από κάθε αιτία.**

**ΒΕΒΑΙΩΣΗ ΕΥΑΛΩΤΟΥ ΟΦΕΙΛΕΤΗ**

Για τον χαρακτηρισμό ενός οφειλέτη σε ευάλωτο απαιτείται η ψηφιακή αίτηση του ενδιαφερόμενου στο gov.gr (<https://www.gov.gr/ipiresies/periousia-kai-phorologia/diakheirise-opheilon/bebaiose-eualotou-opheilete>) ώστε να εξαχθεί η σχετική βεβαίωση κατόπιν Online εξακρίβωσης πληρότητας των κριτηρίων (εισοδηματικά, ιδιοκτησιακά, οικονομικά). (αρ. 3 του Ν. 4472/2017 Α’74).

**ΕΥΑΛΩΤΟΙ ΟΦΕΙΛΕΤΕΣ:**

**Αριθμός δόσεων: έως 60**

**Εφάπαξ καταβολή οφειλής - 95% έκπτωση στις προσαυξήσεις**

**(2) έως (6) δόσεις - 85% έκπτωση στις προσαυξήσεις**

**(7) έως (12) δόσεις - 80% έκπτωση στις προσαυξήσεις**

**(13) έως (60) δόσεις - 75% έκπτωση στις προσαυξήσεις**

\*\*εάν η ρύθμιση εξοφληθεί νωρίτερα από τον αριθμό δόσεων που ορίζει το δοσολόγιο τότε θα πρέπει να επανυπολογιστεί η έκπτωση στις προσαυξήσεις σύμφωνα με τα ανωτέρω οριζόμενα.

**ΛΟΙΠΟΙ ΟΦΕΙΛΕΤΕΣ:**

**Αριθμός δόσεων: έως 60**

**\*\* χωρίς απαλλαγή από προσαυξήσεις**

**ΠΡΟΥΠΟΘΕΣΕΙΣ / ΠΕΡΙΠΤΩΣΕΙΣ:**

Αίτηση του οφειλέτη (φυσικό/νομικό πρόσωπο) έως 31/1/2025.

Οφειλές που μπορούν να υπαχθούν στη ρύθμιση, όσες βεβαιώθηκαν έως 31/10/2024.

Βεβαίωση ευάλωτου σε περίπτωση που ισχύει.

Απόφαση του Π.Ο.Υ. (Προϊσταμένου Οικονομικής Υπηρεσίας) για την έγκριση στην υπαγωγή της ρύθμισης και κοινοποίηση της απόφασης στον αιτούντα.

Εάν υπάρχει προηγούμενη ρύθμιση ενεργή μπορεί να ακυρωθεί και να υπαχθεί στη νέα ρύθμιση (αυστηρός έλεγχος παλαιών ρυθμίσεων).

Απώλεια ρύθμισης εάν ο οφειλέτης δεν καταβάλλει 2 διαδοχικές δόσεις ή 3 δόσεις συνολικά.

Ελάχιστο ποσό δόσης 50,00€.

Καθυστέρηση καταβολής δόσης συνεπάγεται με επιβάρυνση 5%.

Αν έχει γίνει δέσμευση Α.Φ.Ε. (Αποδεικτικό φορολογικής ενημερότητας) τότε μπορεί να αναιρεθεί με την καταβολή του:

5% της οφειλής για οφειλές έως 5000,00€ ή

10% της οφειλής για οφειλές 5000,01€ και άνω

(\*όχι μόνο με την υπαγωγή στη ρύθμιση)

Σε περίπτωση απώλειας της ρύθμισης υποχρεούται ο Π.Τ.Υ. (Προϊστάμενος Ταμειακής Υπηρεσίας) να ενημερώσει τη Δ.Ο.Υ. για τη συνολική οφειλή του υπόχρεου (κεφάλαιο + προσαυξήσεις + πρόστιμα + τόκους) και εισπράττεται με ευθύνη της Α.Α.Δ.Ε., η οποία θα παρακρατά το 5% του ποσού που θα λαμβάνει και το υπόλοιπο καταβάλλεται στο δικαιούχο Δήμο εντός 30 ημερών από την είσπραξη του.

Ο Προϊστάμενος της

Ταμειακής Υπηρεσίας

Κωνσταντίνος Καραχάλιος